ΓΡΑΠΤΗ ΕΡΩΤΗΣΗ E-1188/02

υποβολή: Caroline Lucas (Verts/ALE) προς την Επιτροπή

(26 Απριλίου 2002)

Θέμα: Εκτίμηση των επιπτώσεων βιωσιμότητας για τη Συμφωνία ΕΕ-Μεξικού

Η βιώσιμη ανάπτυξη είναι ένας από τους κύριους στόχους της Συνθήκης. Όπως, ορθά, αναγνωρίζει η Ευρωπαϊκή Ένωση, η βιωσιμότητα έχει και εσωτερική και εξωτερική διάσταση. Σύμφωνα με την αναγνώριση αυτή, το Συμβούλιο του Γκέτεμποργκ αποφάσισε ότι όλες οι νέες εμπορικές προτάσεις θαποβάλλονται σε εκτίμηση των επιπτώσεων βιωσιμότητας (SΙΑs) όπως συμφωνήθηκε στο πλαίσιο της στρατηγικής της ΕΕ για τη βιώσιμη ανάπτυξη. Οι αξιολογήσεις αυτές θα γίνονται από εξωτερικούς εμπειρογνώμονες και θα δημοσιοποιούνται. Σύμφωνα με έγγραφο της Επιτροπής(1) το 10 % περίπου του διαθέσιμου προϋπολογισμού της Διεύθυνσης Εμπορίου της ΕΕ θα διατεθεί το 2002 για εκτίμηση των επιπτώσεων βιωσιμότητας (SIAs).

Οι διαπραγματεύσεις για τη Συμφωνία ΕΕ-Μεξικού και η θέση σε ισχύ της συμφωνίας έγιναν πριν από τα συμπεράσματα του προαναφερθέντος Συμβουλίου. Ωστόσο, η βιωσιμότητα ήταν ήδη ένας στόχος της ΕΕ από πριν.

Βάσει ποιων μελετών ή ποιων μηχανισμών η Επιτροπή βεβαιώθηκε ότι η Συμφωνία ΕΕ-Μεξικού δενπονομεύει τους στόχους για την αειφορία· Έχουν δημοσιοποιηθεί οι μελέτες αυτές· Μπορούν το Ευρωπαϊκό Κοινοβούλιο ή μεμονωμένοι βουλευτές ναποβάλουν αίτηση για να λάβουν τις συγκεκριμένες μελέτες·

Προβλέπει η ΕΕ την τακτική εκπόνηση μελετών εκτίμησης των επιπτώσεων βιωσιμότητας προκειμένου ναποστηρίξει τις μελλοντικές εξελίξεις της Συμφωνίας ΕΕ-Μεξικού·

(1) (SΕC(2002)271).

Απάντηση του κ. Patten εξ ονόματος της Επιτροπής

(27 Μαΐου 2002)

Όπως αναφέρει το Αξιότιμο Μέλος του Κοινοβουλίου, η συνολική συμφωνία Ένωσης-Μεξικού αποτέλεσε αντικείμενο διαπραγματεύσεων και τέθηκε σε ισχύ πριν από την έκδοση των συμπερασμάτων του Συμβουλίου σχετικά με τις αξιολογήσεις των επιπτώσεων επί της αειφορίας.

Ωστόσο, οι αποφάσεις σχετικά με τη Ζώνη Ελεύθερων Συναλλαγών ΕΚ-Μεξικού περιέχουν ρήτρα αναθεώρησης, η οποία ορίζει ότι, τρία έτη από τη θέση τους σε ισχύ, τα μέρη εξετάζουν την ελευθέρωση ορισμένων προϊόντων και τομέων που δεν καλύπτονται από τις πρώτες αποφάσεις. Η αναθεώρηση αυτή θα πραγματοποιηθεί σύμφωνα με όλους τους κανόνες και τις διαδικασίες της Ένωσης και, επομένως, θα αποτελέσει καλή ευκαιρία για να ληφθούνπόψη τα συμπεράσματα του Γκέτεμποργκ (της 15ης και 16ης Ιουνίου 2001).

Επιπλέον, η Επιτροπή δεσμεύεται ήδη με τη συνθήκη ΕΚ να ενσωματώσει τις περιβαλλοντικές πτυχές σε όλους τους τομείς της κοινοτικής πολιτικής και να προωθήσει την αειφόρο ανάπτυξη. Στη συνάρτηση αυτή, η Επιτροπή έχει συμπεριλάβει στην προαναφερόμενη συμφωνία σειρά ρητρών σχετικά με τη συνεργασία στον τομέα του περιβάλλοντος. Προς το σκοπό αυτό, το άρθρο 34 της συνολικής συμφωνίας ορίζει ότι πρέπει να ληφθείπόψη η διατήρηση των περιβαλλοντικών και οικολογικών ισορροπιών σε όλα τα μέτρα συνεργασίας που προβλέπονται μεταξύ της ΕΕ και του Μεξικού. Στο άρθρο αυτό γίνεται επιπλέον ειδική αναφορά στην ανάπτυξη της συνεργασίας για την πρόληψη τηςποβάθμισης του περιβάλλοντος· την προώθηση της διατήρησης και της βιώσιμης διαχείρισης των φυσικών πόρων· την ανάπτυξη, διάδοση και ανταλλαγή πληροφοριών και εμπειριών σε θέματα περιβαλλοντικής νομοθεσίας· την ενθάρρυνση της χρησιμοποίησης οικονομικών κριτηρίων για την ενθάρρυνση της τήρησης τωνποχρεώσεων στον τομέα του περιβάλλοντος· την ενίσχυση της περιβαλλοντικής διαχείρισης σε όλα τα επίπεδα διακυβέρνησης· την προώθηση της κατάρτισης του ανθρώπινου δυναμικού, της εκπαίδευσης σε περιβαλλοντικά θέματα και τηςλοποίησης κοινών ερευνητικών έργων· την ανάπτυξη διαύλων για κοινωνική συμμετοχή.

Η Επιτροπή έχει δώσει έμφαση στον οριζόντιο χαρακτήρα του περιβάλλοντος στο έγγραφο εθνικής στρατηγικής, στο οποίο ορίζονται οι πρωταρχικές δράσεις συνεργασίας που θα πρέπει να πραγματοποιηθούν με το Μεξικό κατά την περίοδο 2002-2006. Επιπλέον, η συνολική συμφωνία Ένωσης-Μεξικού προβλέπει την έναρξη διαπραγματεύσεων για διμερή συμφωνία σχετικά με το περιβάλλον, η οποία βρίσκεται επί του παρόντοςπό εξέταση.